አቶ ጌታቸው ረየኢቢሲ ቦርድ ሰብሳቢ ሆኑ
ጠቅላይ ሚኒስትር ኃይለ ማርያም ደሳለኝ የመንግሥት ኮሙዩኒኬሽን ጉዳዮች ጽሕፈት ቤት ኃላፊ አቶ ጌታቸው ረዳን፣ የኢትዮጵያ ብሮድካስቲንግ ኮርፖሬሽን (ኢቢሲ) ቦርድ ሰብሳቢ አድርገው አሾሙ፡፡ ጠቅላይ ሚኒስትሩ ሐሙስ ጥር 26 ቀን 2008 ዓ.ም. የኮርፖሬሽኑ የቦርድ አባላት እንዲሆኑ በማለት በዕጩነት ያቀረቧቸውን አባላት ማንነት ለፓርላማው በደብዳቤ አሳውቀዋል፡፡ የኮርፖሬሽኑ ቦርድ ሰብሳቢ እንዲሆኑ በዕጩነት የቀረቡት አቶ ጌታቸው ረዳ ሲሆኑ፣ በአባልነት ከተዘረዘሩት መካከል ደግሞ የቀድሞ የንግድ ሚኒስትር አቶ ከበደ ጫኔ ይገኙበታል፡፡ በተጨማሪም በፓርላማው ረዳት የመንግሥት ተጠሪ ሚኒስትሩ አቶ አማኑኤል አብርሃ፣ የፓርላማ አባሏ ወ/ሮ ሙና አህመድ፣ የአዲስ አበባ ዩኒቨርሲቲ የጋዜጠኝነትና ኮሙዩኒኬሸን ትምህርት ቤት መምህር ዶ/ር ነገሬ ሌንጮ፣ እንዲሁም መጋቢ ዘሪሁን ደጉ ይገኙበታል፡፡ ፓርላማው የጠቅላይ ሚኒስትሩን ዕጩ ተሿሚዎች ተቀብሎ ሹመቱን አፅድቆታል፡፡